OpenLLM-France/wikimedia huggingface dataset:
# Tworóg udalerria

Tworóg Poloniako Silesiako voivoderriko landa-udalerri bat da, Tarnowskie Góry barrutian kokatuta. 125,2 km²ko azalera du eta 2017ko datuen arabera 8157 biztanle zituen.

## Kanpo estekak

* Udalaren webgunea
* Datuak: Q554553
* Multimedia: Gmina Tworóg / Q554553
ieaSilesiako voivoderriko udalerriak :
# Twotino

Twotinoak Kuiper gerrikoan kokatzen diren eta Neptunorekiko 1:2 orbita-erresonantzia mantentzen duten transneptunotar objektuak dira, hau da, Neptunok Eguzkiaren inguruan bi bira ematen dituen aldiro, gorputz hauek bira bakarra ematen dute. Bere izena ingelesezko ''two'' eta ''plutino'' hitzetatik datorren akronimoa da. Gaur egun, mota honetako dozena bat gorputz inguru ezagutzen dira.
Horietatik aipagarrienak jarraian dituzuenak dira:
* 1996 TR$_{66}$ (Aurkitu zen lehen twotinoa).
* 2002 WC$_{19}$ (400km-ko diametroarekin, aurkitu den handiena da).
* 2000 AF$_{255}$
* 2001 UP$_{18}$ (300km-ko diametroa du)
* 2000 QL$_{251}$
* 1998 SM$_{65}$
* 2004 TV$_{357}$ (200km-ko diametroa du)
* 1997 SZ$_{10}$
* 1999 RB$_{216}$
* 2000 JG$_{81}$

## Ikus, gainera

* Cubewanoak eta plutinoak
* Kuiper gerrikoa
* Oorten hodeia
* Transneptunotar objektuak

## Kanpo estekak

* Datuak: Q2517684
# Two Weeks Notice

Two Weeks Notice (euskaraz Bi Asteko Oharpena), 2002ko Marc Lawrence estatubatuarrak zuzendutako amodiozko komedia film bat da. Sandra Bullock, Hugh Grant, Alicia Witt, Dana Ivey, Robert Klein eta Heather Burns aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York, George Wade (Hugh Grant) ez da Lucy Kelson (Sandra Bullock) lege aholkulariaren laguntzarik gabe ezer egiteko gai. Abokatu buruargi honen betebeharrak hainbeste direnez ultzera bat du, eta gainera, lo egiteko denborarik ere ez du. Gehiena gogaitzen duena Georgek xarmangarriak haurtzain bezala erabiltzen duela da. Hortaz, bost urteko zerbitzuaren ondoren, Lucyk lana uztea erabaki du. Nahiz eta Georgek erabaki hori har ez dezan saiatu, azkenean baldintza baten truk aldegiten utziko dio: ordezkari bat bilatzea. Ordezkari berria Juve Carver (Alicia Witt) abokatu gazte eta handigura da, baina Georgek Lucy faltan botatzen du.

## Aktoreak

* Hugh Grant: George Wade
* Sandra Bullock: Lucy Kelson
* Alicia Witt: June Carver
* Francie Swift: Lauren Wade
* Dana Ivey: Ruth Kelson
* Robert Klein: Larry Kelson
* Jason Antoon: Norman
* Heather Burns: Meryl Brooks
* David Haig: Howard Wade
* Dorian Missick: Tony
* Joseph Badalucco Jr.: Joseph Badalucco
* Jonathan Dokuchitz: Tom Brooks
* Sharon Wilkins: Polly St. Clair
* Bill Bowers: Mime
* Veanne Cox: Melanie Corman
* Janine LaManna: Elaine Cominsky
* Iraida Polanco: Rosario
* Charlotte Maier: Helen Wade
* Katheryn Winnick: Tiffany
* Donald Trump: Bere burua antzeztua
* Norah Jones: Bere burua antzeztua
* Mike Piazza: Bere burua antzeztua

## Kanpo estekak

* IMDBko fitxa irakurgai (Ingelesez)
* Datuak: Q719823
# Two Weeks to Live (telesaila)

Two Weeks to Live Morwenna Gordonek sortutako telesaila da.

## Sinopsia

Oharra: Atal honek istorio osoa edo amaiera argitzen du.
Aita hil ostean hiria uztera behartu, eta landa gunera bizitzera eraman zuten neska gaztearen rola jokatu du. Muturreko itxialdi eta biziraupen proba batzuetan trebatu ostean itzuliko da hirigunera, ezkutuan.

## Pertsonaiak

* Maisie Williams: Kim Noakes
* Sian Clifford: Tina Noakes
* Mawaan Rizwan: Nicky
* Taheen Modak: Jay
* Jason Flemyng: Brooks
* Michael Begley: Ian
* Thalissa Teixeira: Thompson
* Kerry Howard: Beth
* Sean Knopp: Kimen aita
* Sean Pertwee: Jimmy

## Erreferentziak

* ↑ «Two Weeks to Live» Berria 2021-01-09 CC BY-SA 4.0 lizentziapean.

## Kanpo estekak

* Datuak: Q98839071
# Two for the Road

Two for the Road (euskaraz Bi Errepidean) 1967ko Stanley Donen estatubatuar zinema zuzendari eta ekoizleak zuzendu eta ekoiztutako komedia-drama filma bat da. Albert Finney, Audrey Hepburn, William Daniels eta Eleanor Bron aktoreek antzeztu zuten. Soinu banda Henry Mancinik konposatu zuen.
Bere garaian eta bere argumentuaren azalpen ez linealari esker filma esperimentaltzat jo zen. Honela, Stanley Donenek filma aurrera doan einean eta ustekabean bikotearen harremanaren hasierako eszenak beste garaietakoekin batera txertatzen ditu. Luzaroan elkarbiziz daraman bikote baten harremanean sakontzen da.
1967ko Donostiako Zinemaldian Urrezko Maskorra irabazi zuen, bai eta Jatorrizko gidoi onenaren Oscar Sariaren (Frederic Raphael) izendapena jaso ere.

## Argumentua

Oharra: Atal honek istorio osoa edo amaiera argitzen du.
Joanna (Audrey Hepburn) eta Mark Wallace arkitektoak (Albert Finney) bikote «zaharra» osatzen dute (12 urte ezkondurik daramatzate). Egunerokotasunarekin nekatuta, elkarrekin gero eta gehiago eztabaidatzen dute, dibortzioan ere pentsatzeraino. Frantzian zehar, elkarrekin Normandiatik Kosta Urdinera Mercedes 230SL auto batean bidai bat burutzean, bikoteak denbora horretan iraganean elkarrekin egindako lau bidai oroitzen ditu (lehena heuren harremanaren hasieran eta autoestopez, bigarrena heuren lehenbiziko kabriolet autoan, hirugarrena estatubatuar adiskide batzuekin eta haien autoan, eta laugarrena beren alabarekin bakarrik). Noiz hasi dira elkar eztabaidatzen? Zeintzuk izan ziren heuren alaitasun uneak? Elkarrekin haserretzeak pena merezi ote al du?

## Aktoreak

* Audrey Hepburn: Joanna 'Jo' Wallace
* Albert Finney: Mark Wallace
* Eleanor Bron: Cathy Maxwell-Manchester, jaiotzez Seligman
* William Daniels: Howard 'Howie' Maxwell-Manchester
* Gabrielle Middleton: Ruth 'Ruthie' Maxwell-Manchester
* Claude Dauphin: Maurice Dalbret
* Nadia Gray: Françoise Dalbret
* Georges Descrières: David
* Jacqueline Bisset: Jackie
* Judy Cornwell: Pat
* Irène Hilda: Yvonne de Florac
* Leo Penn: Morrie Goetz
* Dominique Joos: Sylvia Obino
* Olga Georges-Picot: Joannaren ibilbideko laguna

## Kanpo estekak

* Two for the Road filmaren iragarkia ikusgai. Youtube.com (Ingelesez)
* Two for the Road filmaren IMDBko fitxa irakurgai (Ingelesez)
* Datuak: Q232170
# The Mosquito

The Mosquito (literalki, eltxoa) edo Mosquito Alarm gazteak alderrai ibiltzea eragozteko erabiltzen den makina bat da, eurek soilik entzun dezaketen frekuentzia altuko soinu bat eginez. Dispositiboek eztabaidak sortu dituzte giza eskubideengatik eta diskriminazioagatik.
Dispositiboa segurtasun- eta babes-tresna gisa merkaturatzen da, gazteak gune espezifikoetan bil ez daitezen. Hala, jokabide antisoziala murrizteko sustatzen da, hala nola alderraia, bandalismoa, drogen kontsumoa, drogen banaketa eta indarkeria. Erresuma Batuan, 3.000 baino gehiago saldu dira, batez ere dendetatik kanpo eta garraio zentroetatik gertu erabiltzeko. Australian, Frantzian, Danimarkan, Italian, Espainian, Alemanian, Suitzan, Kanadan eta Ameriketako Estatu Batuetan ere saltzen dute.
Kritikoen arabera, gazteak diskriminatzen ditu eta giza eskubideak urratzen ditu; Mosquitoa legez kanpokoa izateak, berriz, galera komertzialak jasaten dituzten merkatarien eskubideak urratuko lituzke, "diziplinarik gabeko nerabeek" bezeroak urruntzen dituztenean. Mosquitoarne banatzaileek esan dutenez, dispositiboaz abusatzen ez dela bermatzeko arauak mantentzen dituzte, eta Howard Stapletonek, dispositiboa asmatu zuenak, horren erabilera arautzeko gidalerroak egiteko eskatu die Europako gobernuei.
Gailuaren bertsio berrienak, 2008. urtearen amaieran atera zenak, bi maiztasun-doikuntza ditu: bata, 17,4 kHz ingurukoa, oro har gazteek bakarrik entzun dezaketena, eta bestea, 8 kHz-koa, pertsona gehienek entzun dezaketena. Fabrikatzailearen arabera, irteera potentzialaren presio akustikoaren gehieneko maila 108 dezibelekoa da (dB), eta fabrikatzailearen produktuaren zehaztapenean adierazten da, gainera, soinua 25 urtetik beherakoek entzun dezaketela normalean. Frekuentzia altuak entzuteko gaitasuna, gizaki gehienetan, adinarekin hondatzen da (presbiakusia bezala ezagutzen den baldintza bat), 18 urterekin ikusi ohi dena.

## Erreferentziak

* ↑ (Ingelesez) Now crime gadget can annoy us all. 2008-12-02 (Noiz kontsultatua: 2020-07-21).
* ↑ Rhys, Steffan. (2008-02-11). «Mosquito device inventor tells campaign to buzz off» walesonline (Noiz kontsultatua: 2020-07-21).
* ↑ (Ingelesez) «Buy A Mosquito The Anti-Loitering & Teenager Alarm | Mosquito» www.compoundsecurity.co.uk (Noiz kontsultatua: 2020-07-21).
* ↑ (Ingelesez) Education.com. «Sonic Science: The High-Frequency Hearing Test» Scientific American (Noiz kontsultatua: 2020-07-21).

## Ikus, gainera

* Efebifobia

## Kanpo estekak

* Datuak: Q16134223
# The Mosquito Coast

The Mosquito Coast (euskaraz Miskitoen kosta) 1986ko Peter Weir australiar zinema zuzendariaren filma da, Paul Theroux idazlearen The Mosquito Coast eleberrian oinarritua. Izena Miskitoen kosta ("Mosquito Coast" edota "Costa de los Mosquitos") kostaldeari zor dio.

## Argumentua

Allie Foxek (Harrison Ford) ez du AEBetan gustuko lekurik topatzen, gizon ameslaria eta talentu aparteko asmatzailea da, eta emaztearen (Helen Mirren) eta seme-alaben miresmen osoa du. Bere herrialdea erdipurdiko merkatarien eskuetan erori eta ametsak egia bilaka ez ditzakeela uste du. Hortaz, aukera agertu bezain pronto, AEBak laga eta familia osoarekin Hondurasko Miskitoen kostaldeko ohianean kokatu da, "eltxoen erresuman". Horrela, azkenik bere neurriko herrialdea topatu berri du. Bertan, asmakuntza eta lan ugari egin eta aurrera ateratzeko, familia osoak gorriak eta bi ikusi dituzte.

## Aktoreak

* Harrison Ford: Allie Fox
* Helen Mirren: Ama Fox
* River Phoenix: Charlie Fox
* Conrad Roberts: M. Haddy
* Andre Gregory: Spellgood erreberendoa
* Martha Plimpton: Emily Spellgood
* Dick O'Neill: M. Polski
* Jadrien Steele: Jerry Fox
* Michael Rogers: Francis Lungley
* Hilary Gordon: April Fox
* Rebecca Gordon: Clover Fox
* Alice Sneed: Polski andrea
* Tiger Haynes: M. Semper
* William Newman: Smalls kapitaina

## Kanpo estekak

* The Mosquito Coast filmaren IMDBko fitxa irakurgai (Ingelesez)
* Datuak: Q1479291
# The Mosquito Coast (telesaila)

The Mosquito Coast estatubatuar telesail dramatikoa da, Neil Crossek Tom Bissellek Apple TV+entzat egina. Paul Therouxen izen bereko eleberrian oinarrituta dago.

## Sinopsia

Oharra: Atal honek istorio osoa edo amaiera argitzen du.
AEBetako gobernutik ihesi, Mexikoko muga zeharkatzen ahaleginduko da familia, eta bidean hamaika oztopo gainditu beharko ditu. Abentura kutsua du telesailak; ikusleak ez daki zeintzuk diren pertsonaia protagonisten iragana eta ihesaldirako arrazoiak, eta horrek areagotzen du istorioaren misterioa.
Giro horretan, aitaren erabakitasunak talka egingo du alabaren zalantzekin. Nerabea bere ahotsa bilatu nahian dabil, ez die uko egin nahi lagunei, unibertsitateari, etorkizuneko lanbideari... geroz eta kritikoagoa da gurasoekin; izan ere, sentitzen du bere bizitzan aske erabakitzeko aukera lapurtu diotela.
Behin ihesaldia abiatuta, telesaileko eszena ugaritan agertuko dira sistemaren kontrol mekanismoak. Polizia jazarpenak, korporazio handietako jabeen interesak eta droga kartelen azpijokoak, besteak beste. Txanponaren beste aldean, bere helburua lortzeko edozer egiteko prest dagoen gizon zuria. Hau ez da AEBetara heldu nahi duten latinoamerikarren istorio bat, alderantzizkoa baizik. Mexiko du jomuga gizon zuri estatubatuar protagonistak, eta bere familiaren ongizatea besterik ez zaio axola. Helburu hori lortzeko beharrezko baldin bada, prest dago ingurukoak zapaltzeko.

## Aktoreak

* Justin Theroux: Allie Fox
* Melissa George: Margot
* Logan Polish: Dina
* Gabriel Bateman: Charlie
* Kimberly Elise: Jones

## Erreferentziak

* 1 2 3 «Amets amerikarretik ihesi» Berria 2021-05-01 CC BY-SA 4.0 lizentziapean.

## Kanpo estekak

* Datuak: Q105753321
# The Monuments Men

The Monuments Men (euskaraz Monumentu Gizonak), 2015eko George Clooney estatubatuarrak zuzendu, ekoitzi eta antzeztutako gerra-film bat da. Robert M. Edsel idazlearen 2009ko izenburu berdineko liburuan oinarritua dago. Clooneyz gain, Matt Damon, Bill Murray, John Goodman, Jean Dujardin, Bob Balaban, Hugh Bonneville eta Cate Blanchett aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerraren amaieraldera (1939-1945), aurrez hautatutako estatubatuar eta britainiar historialari, museo zuzendari eta arte aditu talde batek misio garrantzitsu eta arriskutsu baten ardura jasoko du, naziek gerran zehar lapurtutako artelanak berreskuratzea, beren jabeei itzultzeko. Ezinezko misioa zen: artelanak oso ongi zainduak baizeuden eta Alemaniar Armadak Hirugarren Reicha erori orduko haiek suntsitzeko agindua baizuen. Baina aipatutako taldeak erlojuaren aurkako lasterketa batean beren bizitzak arriskuan ipiniz gizateriaren milaka urtetako kulturaren suntsiketa ekiditen saiatuko da.

## Aktoreak

* George Clooney: Frank Stokes tenientea, George L. Stouten oinarritua
** Nick Clooney: Stokes adindua
* Matt Damon: James Granger sarjentua, James Rorimeren oinarritua
* Bill Murray: Richard Campbell sarjentua, Ralph Warner Hammett eta Robert K. Poseyn oinarritua
* John Goodman: Walter Garfield sarjentua, Walker Hancocken oinarritua
* Jean Dujardin: Jean-Claude Clermont 2. tenientea
* Bob Balaban: Preston Savitz kaporala, Lincoln Kirsteinen oinarritua
* Hugh Bonneville:. Donald Jeffries, Ronald E. Balfourren oinarritua
* Cate Blanchett: Claire Simone, Rose Vallanden oinarritua
* Serge Hazanavicius: René Armand, Jacques Jaujarden oinarritua
* Sam Hazeldine: Langton kolonela
* Dimitri Leonidas: Sam Epstein kaporala, Harry L. Ettlingerren oinarritua
* Grant Heslov: Armadako zirujaua
* Miles Jupp: Fielding maiorra
* Justus von Dohnányi: Viktor Stahl
* Zahari Baharov: Elya komandantea

## Kanpo loturak

* IMDBko fitxa irakurgai (Ingelesez)
# The Morning Show (telesaila)

The Morning Show estatubatuar telesaila da, Jay Carsonek Apple TV+entzat egina.
Kazetaritza, AEBetako telebista kate handien lehia (non goizetako informazio eta entretenimenduko programak segmentu inportantea diren), botere eta ospe borrokak, eta sexu abusuen eskandaluak (Me too mugimenduaren harira): Horixe Jay Carsonek telebistarako osaturiko lehen telesailean eginiko hautua. Carson Clinton sendiarekin aritu izan da lanean, aholkularitza eta komunikazio estrategia alorretan. Prentsa idazkari izan zen, berriz, Hillary Clintonen 2008ko hauteskunde kanpainan.

## Sinopsia

Oharra: Atal honek istorio osoa edo amaiera argitzen du.
Fikziozko telebista kate batean, goizeko magazine informatiboa, The Morning Show izenekoa. Bi aurkezlek eraman dute saioa arrakastaz hainbat urtez (Mitch eta Alex), baina Mitch abusu eskandalu batean inplikatu delarik kaleratu egiten dute bat-batean.
Katean botere borrokak daude, eta aldaketak inposatzeko borrokan ari dira exekutibo, ekoizle eta kazetariak; baina Mitch-en ordezkapena ia ustekabean iristen da Alex-en ondora. ko-aurkezle izateko postura. Bradley Jackson kazetari ahoberoa da aurkezle berri hori, New York hirira iritsi berria dena.

## Aktoreak

* Jennifer Aniston: Alex Levy
* Reese Witherspoon: Bradley Jackson
* Steve Carell: Mitch Kessler
* Gugu Mbatha-Raw: Hannah Shoenfeld
* Billy Crudup: Cory Ellison
* Nestor Carbonell: Yanko Flores
* Mark Duplass: Chip Black
* Bel Powley: Claire Conway
* Karen Pittman: Mia Jordan
* Desean Terry: Daniel Henderson
* Janina Gavankar: Alison
* Victoria Tate: Rena Robinson
* Shari Belafonte: Julia
* Ian Gomez: Greg

## Erreferentziak

* ↑ «The Morning Show» Berria 2019-11-23 CC BY-SA 4.0 lizentziapean.
* ↑ (Ingelesez) «The Morning Show — TV Episode Recaps & News» Vulture 2019-12-03 (Noiz kontsultatua: 2020-05-27).

## Kanpo estekak

* Datuak: Q54958411
# The Most Dangerous Game (filma)

The Most Dangerous Game 1932an Irving Pichelek eta Ernest B. Schoedsackek zuzendutako filma da, Richard Connell idazleak 1924an idatzitako izen bereko istorioan oinarrituta. Joel McCrea eta Fay Wray izan ziren aktore nagusiak. Ekoizpenean Schoedsackekin batera Merian C. Cooper aritu zen; hurrengo urtean bikote berberak King Kong sortu zuen.

## Argumentua

* Oharra: Atal honek istorio osoa edo amaiera argitzen du.
Bob Rainsford (Joel McCrea) idazle eta ehiztari ospetsua igerian irla txiki batera ailegatu da, hondoratze batetik onik atera den bakarra. Han bizi da harrera egingo dion Zaroff kontea (Leslie Banks). Aldez aurretiko beste hondoratze baten erruz ere han dira bestelako gonbidatuak: Eve Trowbridge (Fay Wray), beronen neba Martin (Robert Armstrong), eta marinel bi. Zaroffek berehala azalduko dio Bobi zein den bere zaletasun handiena, ehiza mota berezia alegia. "Tigreak, akaso?" galde egingo dio Bobek. Handik gutxira bi marinelak desagertu egiten dira, eta Evek horren errua Zaroff gaiztoarena dela uste du. Hurren Martin desagertzen da. Evek eta Bobek bisita egin dute Zaroffen garaikurren gelara, eta hara haien ustekabea, giza buru bat saritzat ikustean.

## Aktoreak

* Leslie Banks ... Zaroff kontea
* Noble Johnson ... Ivan
* Steve Clemente ... Tartar
* Oscar "Dutch" Hendrian ... Scarface
* William B. Davidson ... Kapitaina

## Kanpo estekak

* (Ingelesez) Filma IMDB atarian
* (Ingelesez) The Most Dangerous Game filma eskuratzeko aukera www.archive.org atarian
* Datuak: Q1541422
* Multimedia: The Most Dangerous Game (film) / Q1541422
# The More the Merrier

The More the Merrier filma George Stevens zinemagilearen lana da, 1943. urtekoa. Filmak 6 Oscar Sarietarako izendapenak jaso zituen, 1 irabaziz.

## Pertsonaiak

* Jean Arthur
* Joel McCrea
* Charles Coburn
* Richard Gaines
* Bruce Bennett
* Frank Sully

## Erreferentziak

* ↑ THE 16TH ACADEMY AWARDS | 1944

## Kanpo estekak

* imdb.com
* Datuak: Q1620549
# The Moody Blues

The Moody Blues Erresuma Batuko rock talde bat zen, Birminghamen 1964an osatu zena. Bere lehen ahotsa Denny Laine izan zen, Paul McCartney taldekidea izango zena geroago Wings taldean. Graeme Edge (bateria), Ray Thomas (txirula eta ahotsa), Clint Warwick (baxua eta ahotsa) eta Mike Pinder (teklatuak) taldean ere parte hartu zuten. Taldeak arrakasta handia izan zuen bai Erresuma Batuan baita ere mundu osoan.

## Partaideak

* Graeme Edge – danborrak, perkusioa, ahotsak (1964–2018; 2021ean hil zen)
* Denny Laine – gitarra, ahotsak (1964–1966)
* Mike Pinder – teklatuak, ahotsak (1964–1978)
* Ray Thomas – txirula, perkusia, harmonika, ahotsak (1964–2002; died 2018)
* Clint Warwick – baxu, ahotsak (1964–1966; 2004an hil zen)
* Rodney Clark – baxua, ahotsak (1966)
* Justin Hayward – gitarra, ahotsak (1966–2018)
* John Lodge – baxua, gitarra, ahotsak (1966–2018)
* Patrick Moraz – teklatuak (1978–1991)

## Diskografia

* The Magnificent Moodies (1965) (1965, US)
* Days of Future Passed (1967)
* In Search of the Lost Chord (1968)
* On the Threshold of a Dream (1969)
* To Our Children's Children's Children (1969)
* A Question of Balance (1970)
* Every Good Boy Deserves Favour (1971)
* Seventh Sojourn (1972)
* Octave (1978)
* Long Distance Voyager (1981)
* The Present (1983)
* The Other Side of Life (1986)
* Sur la Mer (1988)
* Keys of the Kingdom (1991)
* Strange Times (1999)
* December (2003)

## Kanpo estekak

* (Ingelesez):Taldearen webgune ofiziala.
* (Ingelesez):Taldea IMDb webgunean.
* Datuak: Q211965
* Multimedia: The Moody Blues / Q211965
# The Morgan Stanley Building

The Morgan Stanley Building edo 1585 Broadway, Ameriketako Estatu Batuetako New York hirian dagoen bulego etxe orratz bat da. Guztira 209 metro eta 42 solairu dauzka eta 1989an amaitu zuten eraikitzen.
Emery Roth & Sons eta Gwathmey, Siegel & Associates arkitekto taldeek diseinatu zuten.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q1608810
* Multimedia: Morgan Stanley Building / Q1608810
# The Morning Dew

The Morning Dew (euskaraz Goizeko Ihintza) The Chieftains irlandar folk musika taldearen abestia da. Berez, abesti hau talde honetako burua den Paddy Moloneyk sortu eta moldatu zuen. 1973. urtean The Chieftains 4 diskoan kaleratu zuten.

## Kanpo estekak

* The Morning Dew abestia entzungai
* Datuak: Q12267944
# Trojan Records

Trojan Records 1968an sortutako disketxe britainiarra da. Ska, skinhead reggae, reggae eta dub musikan espezializatzen da. Sanctuary Records talde barruan dago. Trojan izena Jamaikan Duke Reiden musika-ekipoa garraiatzeko erabilitako kamioitik dator. Kamioiak ikur bat zeraman alboetan, "Duke Reid - The Trojan King of Sounds" esaten zuena, eta Reidek kamioi horretan jartzen zuen musika Trojan Sound bezala ezagutzera iritsi zen. 1974an Planet Music International Jamaikako diskoetxe multinazionalarekin lotu zen.

## Historia

Trojan Records Lee Gopthalek 1968an sortu zuen. Aurretik Gopthalek Musicland izeneko musika denda eraman zuen eta postaz egiten diren salmentetan Island Recordsen Chris Blackwellekin kolaboratu zuen. 1970ean izen handiko musikarien lanak argitaratu zituen: Lee Perry, Bob & Marcia, The Cimarons, Desmond Dekker, Bruce Ruffin, Nicky Thomas eta Dave and Ansell Collins. Trojanen funtzio nagusia ez zen artista berriak zabaltzea, Island Records zigiluarekin kolaboratzea baizik. Arrakasta ekonomikoa Jamaikako musikarekin heldu zitzaion, bereziki musika bilduma batzuekin: Tighten Up, Club Reggae eta Reggae Chartbusters. Musika hau Erresuma Batuko gazteen artean dezente zabaldu zen, zenbait azpikulturetan bereziki (mod, skinhead eta suedehead).
1972an Island Recordsek bertan behera utzi zuen Trojan Recordsekin zuen akordioa. Garai berean, gazte ingelesek Jamaikako musikarekiko zuten interesa jaizten hasi zen, eta beste genero batzuez interesatzen hasi ziren, bereziki rastafari letrak eta tempo motelagoak zituztenak. 1974tik 1975era bitartean, Saga enpresak LP merkeak saltzen zituen zigiluak Trojan erosi zuen. 1980ko hamarkadaren amaieran, Trojan ska, rocksteady eta reggae ekoizpenak gogorarazten ateratzen eta biltzen hasi zen. 2001ean, Sanctuary Records taldeak Trojan Records erosi zuen. 2007ko ekainean, Universal Musicek Sanctuary Records erosi zuen.

## Azpizigiluak

* Amalgamated
* Attack
* Big
* Big Shot
* Blue Cat
* Bread
* Clandisc
* Down Town
* Duke
* Dynamic
* Explosion
* Gayfeet
* GG
* Green Door
* Harry J
* High Note
* Horse
* Hot Rod
* Jackpot
* Joe
* Kangrejoz
* Moodisc
* Pressure Beat
* Randy's
* Smash
* Song Bird
* Summit
* Techniques
* Treasure Isle

## Kanpo estekak

* Webgune ofiziala.
* Trojan Records Acid Jazz Hispano webgunean.
* Datuak: Q126543
# Trojanów udalerria

Trojanów Poloniako Mazoviako voivoderriko landa-udalerri bat da, Garwolin barrutian kokatuta. 151,34 km²ko azalera du eta 2017ko datuen arabera 7413 biztanle zituen.

## Kanpo estekak

* Udalaren webgunea
* Datuak: Q2302287
ieaMazoviako voivoderriko udalerriak :
# Trojes

Trojes Hondurasko El Paraíso departamenduko udalerri bat da. 1369 km²ko azalera du eta 2013ko datuen arabera 46257 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2393154
# Trokanter

Trokanterrak izterrezurreko goialdeko muturreko hiru prominentzia edo irtenguneak dira: nagusia, txikia eta hirugarrena. Intsektu eta armiarmen hankan, koxa eta femurraren arteko segmentu txikia. Hainbat muskuluk txertatzeko baliatzen dute. Hitzak grezierazko jatorria du, "trokhos" gurpil esan nahi du.

## Erreferentziak

* ↑ Euskalterm: [Hiztegi terminologikoa] [2011]

## Kanpo estekak

* Datuak: Q2351537
# Trokanter txiki

Trokanter txikia izterrezurraren lepoaren eta diafisiaren artean kokatutako prominentzia edo irtengunea da, muskulu psoasiliakoak txertatzeko baliatzen duena. Trokanter txikia trokanter nagusiari lotuta dago, izterrezurraren lerro intertrokanterikoaren bidez.

## Patologia

Eskeletoaren osifikazio-prozesua osatu gabe duten haur eta nerabeen kasuan, trokanter txikia erauztearen ondoriozko hausturak gerta daitezke, psoas iliakoaren muskulu-uzkurdura bortitz baten ondorioz. Hala ere, helduetan trokanter txikiaren hausturak oso gutxitan gertatzen dira, eta gertatzen direnean, hezurrean metastasia eragin duen minbizi-prozesu baten bigarren mailakoak izaten dira.

## Erreferentziak

* ↑ Euskalterm: [Traumatologia Hiztegia] [2017]
* ↑ Khoury JG, Brandser EA, Found EM, Buckwalter JA. (1998). «Non-traumatic lesser trochanter avulsion: a report of three cases» Iowa Orthop J 18: 150–4. PMID 9807723..

## Kanpo estekak

* Datuak: Q6531656